stanford-oval/wikipedia huggingface dataset:
אמנות האהבה
על היצירה > הספר הראשון

בספר הראשון הדובר ממקם אותנו בקירקוס או בתיאטרון שם האוהב (amator) יכול להיפגש עם האהובה (puella, נערה). הוא מסביר כיצד ניתן לפלרטט עם הנערה כאשר היא צופה בתחרות המרכבות. הדובר מייעץ לאוהב להריע בקול לאותה מרכבה שהנערה אוהדת. האווירה של העצות של הדובר היא אווירה של מרמה ושקר.
בהמשך, הדובר עצמו שהוא המורה כבר פועל לפי העצות שלו עצמו. הוא טוען שכל אישה תיכנע מכיוון שהיצר המיני אצל הנשים חזק מאשר אצל הגברים. הוא מוכיח את טענתו בכך שהוא נותן רשימה של נשים מיתולוגיות שפעלו לפי יצר זה. הוא נותן כדוגמה מפורטת את סיפורה של פאסיפאה, שהתאהבה בשור. הליבידו החזק של פאסיפאה אמור להוכיח את היצר המיני החזק אצל כל הנשים, והדובר טוען שהנשים ברומא של אותה תקופה הן לא יוצאות דופן. הוא עוד מייעץ לתלמיד שלו, לאוהב, לפנות אל אהובתו בדמעות ובכך להפציר בה להקשיב לו. בסוף הספר הראשון הדובר מלמד שהאוהב יכול להשתמש בכוח כדי לזכות בנערה. הדובר טוען שהנשים בעצם רוצות להיאנס, וכדי להוכיח זאת הוא שוב נותן דוגמה מהמיתולוגיה; האונס של אכילס את דאידאמיה (אנ').
על היצירה > הספר השני

בספר השני הדובר מצהיר שהאהבה, ובכך חיבור זה של אובידיוס, יותר חשובה מהיצירות של הסיודוס והומרוס. הספר הזה, כאמור, מתמקד בשאלה כיצד לשמור על נאמנותה של האישה, לאחר שהאוהב השיג אותה. הדובר מסביר לאוהב כיצד לחזק ולבסס את הקשר עם נערה. בסוף הספר יש הצעה לתרחיש שבה הנערה תחלה. במקרה כזה, על האוהב לדאוג ולטפל בה היטב, כדי שאחר כך יוכל לקבל ממנה תגמול למעשיו. הדובר מייעץ לו לטפל בה באמצעות נשיקות, ולא באמצעות תרופות, וטוען שהתרופה המרה תגרום לה לשנוא אותו. בהמשך עולה נושא חוסר הנאמנות של האוהב, והדובר מייעץ לו להשתיק את כל העניין הזה ולא לדבר על כך. לאחר מכן הוא מלמד אותו כיצד עליו להתנהג במיטה. בסוף הספר הזה הדובר מצהיר שעכשיו גם הנשים רוצות שהוא ייעץ להן, ושהוא יתייחס לכך בספר הבא שלו.
על היצירה > הספר השלישי

הספר השלישי הוא ספר עצות לנשים שהנושא העיקרי שלו זה לענות לשאלה- כיצד לעסוק בענייני האהבה, ולמעשה מתייחס יותר לאינטרס הגברי ופחות לנשי. לפי אובידיוס, הנשים ללא שום ספק רוצות עצה כיצד להיראות מושכות, והדובר מייעץ להן כיצד להשתמש במוצרי יופי. הוא מייעץ תחילה כיצד אישה צריכה להציג עצמה בפומבי. הוא ממשיך ומדבר על התסרוקות האפנתיות ביותר, הבגדים, והקוסמטיקה. בהמשך העצות שלו מגיעות אפילו לתנוחות שהאישה צריכה להיות בהן במיטה כדי להיראות מושכת. לאחר מכן הדובר מייעץ לנערה, כמו שהוא מייעץ לגברים בספרים הקודמים, היכן היא יכולה למצוא פרטנר ליחסי מין, כיצד לפתות אותו ולזכות בו, ולבסוף כיצד לשמור עליו מעוניין. לבסוף ישנם הסברים כיצד נערה צריכה להתנהג במשתה וכשהיא מתנה אהבים.
לקריאה נוספת

שלמה דיקמן, "פובליוס אובידיוס נזו: מטמורפוזות" ירושלים: מוסד ביאליק, 1965.
Holzberg, N., Ovid: The Poet and His Work, London: Cornell University Press, 1998.
הערות שוליים

↑  שלמה דיקמן, 1965, עמ׳ 15.
↑  אובידיוס, אמנות האהבה, 1. 89- 134.
↑  אובידיוס, אמנות האהבה, 1. 145- 146.
↑  N. Holzberg, 1998, pp. 95.
↑  אובידיוס, אמנות האהבה, 1. 263.
↑  אובידיוס, אמנות האהבה, 1. 282- 344.
↑  אובידיוס, אמנות האהבה, 1. 289- 326.
↑  אובידיוס, אמנות האהבה, 1. 659- 660.
↑  N. Holzberg, 1998, pp. 95-98.
↑  אובידיוס, אמנות האהבה, 2. 1- 20.
↑  אובידיוס, אמנות האהבה, 2. 315- 336.
↑  אובידיוס, אמנות האהבה, 2. 373- 492.
↑  אובידיוס, אמנות האהבה, 2. 703- 732.
↑  אובידיוס, אמנות האהבה, 2. 745- 746.
↑  N. Holzberg, 1998, p.104.
↑  אובידיוס, אמנות האהבה, 3. 101- 250.
↑  אובידיוס, אמנות האהבה, 3. 101- 132.
↑  אובידיוס, אמנות האהבה, 3. 381- 432.
↑  אובידיוס, אמנות האהבה, 3. 433- 524.
↑  אובידיוס, אמנות האהבה, 3. 525- 746.
↑  אובידיוס, אמנות האהבה, 3. 747- 808.
| --- | --- |
בקרת זהויות :  NLI: 987007592629305171  PLWABN: 9810532648405606  BNE: XX2039217  BnF: cb120115844 (data)  GND: 4139610-8  LCCN: n88258387  NDL: 031604536  SUDOC: 027669114  VcBA: 492/3079  VIAF: 179209665   WorldCat (עם VIAF): 179209665
אני רץ

"אני רץ" הוא שיר מתוך האלבום השלישי של דודו טסה "מתוך בחירה" בשנת 2003. את השיר הלחין טסה, כתבו טסה וטלי כץ ועיבדו טסה והמעבד שמוליק דניאל. השיר הוא הסינגל הרביעי מתוך האלבום. את הקליפ של השיר ביים יואב רודה.
פרסום השיר

בשנת 2002, כשנה לפני יציאתו של האלבום הצטרף טסה כגיטריסט ללהקת הבית של תוכנית האירוח "יצפאן - החברים של ביזונה". בעקבות הופעתו של טסה בתוכנית, זכה טסה לחשיפה גדולה והאלבום לחשיפה גדולה עוד יותר מהאלבומים הקודמים ושיריו זכו להשמעות רבות ברדיו.
הישגי השיר

השיר הוצג כמועמד למצעדי הפזמונים השבועיים של רשת ג', וביוני 2003 זכה להצלחה וצעד שמונה שבועות עד אוגוסט של אותה שנה. בשיאו הגיע למקום השביעי ובמצעד השנתי תשס"ג של התחנה דורג במקום ה־40.
הערות שוליים

↑  אני רץ – פזמונט, באתר pizmonet.co.il
↑  הקופסא - ארכיון המוזיקה הישראלית
↑  תו ישראלי
אאם אדמי

| --- | --- |

 מדינה:  הודו 
 שם רשמי:  आम आदमी पार्टी 
 מייסד:  ארווינד קג'ריוואל 
 מנהיגים:  ארווינד קג'ריוואל 
 תקופת הפעילות:  26 בנובמבר 2012 – הווה (12 שנים)
 אידאולוגיות:  Composite nationalism, ליברליזם חברתי, סוציאל-דמוקרטיה, פופוליזם, חילוניות 
 מטה:  ניו דלהי 
 מיקום במפה הפוליטית:  שמאל-מרכז, מרכז (פוליטיקה) 
 נציגויות בפרלמנטים
 לוק סבהה:  3 / 543
 רג'יה סבהה:  10 / 245
 אספות המחוקקים של מדינות הודו:  121 / 4,036
 
 aamaadmiparty.org
 
מפלגת אאם אדמי (בהינדי: आम आदमी पार्टी; מילולית: מפלגת האדם המצוי) היא מפלגה הודית. נכון ל-2025 המפלגה היא מפלגת השלטון בפנג'אב ומפלגת האופוזיציה בטריטוריית הבירה הלאומית דלהי.
היסטוריה

מפלגת אאם אדמי נוצרה מתוך מחאות נגד השחיתות ב-2010 ו-2011 בהודו (אנ'). ארווינד קג'ריוואל, אחד מהדמויות הבולטות במחאות, עמד בראש קבוצה שהתאגדה להקים מפלגה פוליטית ב-26 בנובמבר 2012.
המפלגה התמודדה לראשונה בבחירות בבחירות לאספה המחוקקת של דלהי בדצמבר 2013. בבחירות הייתה המפלגה המפלגה השנייה בגודלה עם 28 מושבים מתוך 70 מושבים, לעומת 31 למפלגת העם ההודית, אך עקב סירובן של מפלגות אחרות לתמוך במפלגת העם, הקימה אאם אדמי קואליציה וקג'ריוואל הושבע לראש השרים של דלהי ב-28 בדצמבר. המפלגה ניסתה להעביר חקקיה שהייתה יוצרת משרד חוקר שחיתות מיוחד, ועקב התנגדותם של כלל המפלגות האחרות לרעיון התפטר קג'ריוואל ב-14 בפברואר 2014, 49 יום לאחר כניסתו לתפקיד.
בבחירות הכלליות בהודו ב-2014 התמודדו מטעם המפלגה 432 מועמדים במרבית מחוזות הבחירה. המפלגה גם התחרתה במוצהר בשני המתמודדים העיקריים לראשות הממשלה, כשמנהיג המפלגה קג'ריוואל התמודד במחוז הבחירה ורנשי שבאוטר פרדש בו התמודד נרנדרה מודי, והזמר קומאר וישואס (אנ') התמודד מטעמה מול רהול גנדי. מתוך כל המועמדים, רק ארבעה מועמדים ממחוזות בחירה בפנג'אב נבחרו ללוק סבהה.
בבחירות לאספה המחוקקת של דלהי שהתקיימו בפברואר 2015 ניצחה המפלגה ניצחון מוחץ, כשמועמדיה זוכים ב-67 מתוך 70 מושבי האספה.
בסיס חשוב נוסף של המפלגה הוא פנג'אב, בה זכתה ב-20 מושבים באספה המחוקקת של פנג'אב וב-92 (מתוך 117) ב-2020. למרות הצלחותיה ברמת המדינה, בבחירות ללוק סבהה המפלגה חלשה למדי גם בפנג'אב, בה זכתה המפלגה ב-4 מושבים בבחירות ב-2014 ובמושב אחד בלבד ב-2019.
באפריל 2023 העניקה ועדת הבחירות של הודו למפלגה מעמד של מפלגה לאומית.
ביוני 2023 הקימו קבוצת מפלגות הודיות את ברית הפיתוח ההודית הלאומית הכללית (אנ') (I.N.D.I.A), ברית מפלגות שנועדה להוות משקל נגד להתחזקות מפלגת העם ההודית והברית הדמוקרטית הלאומית שלה בבחירות ללוק סבהה ב־2024. אאם אדמי הייתה אחת מהמפלגות המייסדות.
לקראת הבחירות ללוק סבהה ב־2024 הודיעה המפלגה כי תתמודד בכל המושבים בפנג'אב, ובאסאם, ללא שותפות עם ה־I.N.D.I.A. לעומת זאת המפלגה והקונגרס הלאומי ההודי הגיעו להסכם בדלהי (3 לאאם אדמי ו־4 לקונגרס), הריאנה (9 ו־1, בהתאמה) גוג'ראט (24 ו־2) ותמיכת אאם אדמי במועמדי הקונגרס בגואה. המפלגה זכתה בשלושה מושבים בפנג'אב.
בבחירות לאספה המחוקקת של דלהי בפברואר 2025 זכתה המפלגה ב־22 מושבים בלבד, כשהיא מפסידה למפלגת העם ההודית.
אידיאולגיה

האידאולוגיה הבסיסית של המפלגה עם הקמתה התבססה על מאבק בשחיתות וממשל עצמי, ובעיקר הקמת משרד חוקר השחיתות. בחוקת המפלגה נקבע כי המפלגה מחויבת להודו חילונית וסוציאליסטית. למרות זאת, האידיאולגיה המפלגתית אינה מוגדרת במלואה והיא נחשבת למפלגת מרכז-דרך שלישית.
מסמך אידיאולגי חשוב של המלגה הוא ספרו של קג'ריוואל סווארג', שפורסם ב-2012.
נטען שהמפלגה חתרה בעיקר תחת האלקטורל של הקונגרס הלאומי ההודי בשתי מדינות החוזק שלה, דלהי ופנג'אב.
תוצאות בחירות

| הלוק סבהה> שנה | הלוק סבהה> מושבים | הלוק סבהה> שינוי | הלוק סבהה> תוצאה |
| --- | --- | --- | --- |
| 2014 | 4 / 543 | 4  | אופוזיציה |
| 2019 | 1 / 543 | 3  | אופוזיציה |
| 2024 | 3 / 543 | 2  | אופוזיציה |
| האספה המחוקקת של דלהי> שנה | האספה המחוקקת של דלהי> מושבים | האספה המחוקקת של דלהי> שינוי | האספה המחוקקת של דלהי> אחוזים | האספה המחוקקת של דלהי> תוצאה |
| --- | --- | --- | --- | --- |
| 2013 | 28 / 70 | 28  | 29.49% | ממשלה |
| 2015 | 67 / 70 | 39  | 54.3% | ממשלה |
| 2020 | 62 / 70 | 5  | 53.57% | ממשלה |
| 2025 | 22 / 70 | 40  | 53.57% | אופוזיציה |
| האספה המחוקקת של פנג'אב> שנה | האספה המחוקקת של פנג'אב> מושבים | האספה המחוקקת של פנג'אב> שינוי | האספה המחוקקת של פנג'אב> אחוזים | האספה המחוקקת של פנג'אב> תוצאה | האספה המחוקקת של פנג'אב> מקור |
| --- | --- | --- | --- | --- | --- |
| 2017 | 20 / 117 | 20  | 23.7% | אופוזיציה |  |
| 2022 | 92 / 117 | 72  | 42.01% | ממשלה |  |
בנוסף לדלהי ופנג'אב, התמודדו מועמדים מטעם המפלגה במרבית מדינות הודו, ומעטים נבחרו במדינות השונות.
הערות שוליים

1 2 3 4 5 6  Adam Burakowski and Krzysztof Iwanek, India’s Aam Aadmi (Common Man’s) Party: Are the Newcomers Rocking National Politics?, Asian Survey vol. 57, no. 3, הוצאת אוניברסיטת קליפורניה, May/June 2017, עמ' 528-547‏, JSTOR 26367763
↑  Sourav Roy Barman, Explained: How the AAP’s Punjab win heralds a tectonic shift in Indian politics, The Indian Express, ‏10 במרץ 2022
↑  Damini Nath, Election Commission order: AAP gets national party tag; NCP, TMC, CPI lose status, The Indian Express, ‏10 באפריל 2023
↑  Pankaj Jain, Arvind Kejriwal's party to contest all Lok Sabha seats in Punjab, snubs Congress, India Today, ‏10 בפברואר 2024
↑  Pankaj Jain, 'Tired of talks with INDIA bloc': Kejriwal's party declares 3 candidates in Assam, India Today, ‏8 בפברואר 2024
↑  Amit Bhardwaj, 'Will upset BJP's equation': AAP, Congress seal seat deal in Chandigarh, 4 states, India Today, ‏24 בפברואר 2024
↑  Manraj Grewal Sharma, ‘Aam Aadmi turned into Khaas’: In Punjab, why AAP crashed two years after landslide, The Indian Express, ‏5 ביוני 2024
↑  V Krishna Ananth, Where Does the Aam Aadmi Party Stand?, Economic and Political Weekly Vol. 49, No. 14, 5 באפריל 2014 (באנגלית)‏, JSTOR 24479374
↑  Gen elesruon to Vidhan Sabha trends & result March-2022, ועדת הבחירות של הודו
בולרו (סוגה)

| --- | --- |

 מקורות סגנוניים:  מוזיקה קובנית
 מקורות תרבותיים:  שנות ה-80 של המאה ה-19, סנטיאגו דה קובה, קובה
 נגזרות:  בצ'אטה
 סוגות היתוך
 בולרו-סון, בולרו-צ'ה, בולרו-ממבו
 סצנות אזוריות
 קובה, הרפובליקה הדומיניקנית, מקסיקו, פוארטו ריקו, ספרד, וייטנאם
 
בולרו (Bolero) מתייחס לשתי סוגות שונות של מוזיקה היספנית בקצב איטי והריקודים הנלווים להם. הסוג העתיק ביותר של בולרו מקורו בספרד בסוף המאה ה-18 כסוג של מוזיקה סלונית, שהשפיעה על מלחינים של מוזיקת אמנות ברחבי העולם, המפורסמת ביותר בבולרו של מוריס ראוול, כמו גם בסגנון פלמנקו המכונה בולרה (אנ'). מקורה של הסוגה האחרת הוא במזרח קובה בסוף המאה ה-19 כחלק ממסורת הטרובא (אנ'). הסוגה והזמרה במקצב 4/4, זכתה לפופולריות רחבה ברחבי אמריקה הלטינית לאורך המאה ה-20
וממשיכה לשגשג.
ראו גם

בולרו (ריקוד)
הערות שוליים

↑  Carpentier, Alejo אלחו קרפנטייר 2001
 [1945].Alejo Carpentier, Music in Cuba, U of Minnesota Press, 2001. (באנגלית)
 Music in Cuba. Minneapolis MN
↑  Carlos Quintana, What Are the Origins of Bolero?, LiveAbout (באנגלית)
↑  Glossary, National Museum of American History, ‏2015-03-10 (באנגלית)
אסביורן סוונסון

| --- | --- |

 לידה:  16 באפריל 1964 וסטרוס, שוודיה 
 נהרג:  14 ביוני 2008 (בגיל 44) סטוקהולם, שוודיה 
 מקום קבורה:  Sandsborg Cemetery 
 מוקד פעילות:  שוודיה 
 תקופת הפעילות:  מ-1980 
 מקום לימודים:  המכללה המלכותית למוזיקה בסטוקהולם, אוניברסיטת סטוקהולם 
 סוגה:  ג'אז, קרוסאובר ג'אז 
 שפה מועדפת:  שוודית 
 כלי נגינה:  פסנתר 
 חברת תקליטים:  ACT מיוזיק 
 פרסים והוקרה:  Gyllene Skivan (2003)  בפסקה זו רשומה אחת נוספת שטרם תורגמה 
 www.est-music.com
 פרופיל ב-IMDb
 
אסביורן סוונסון (בשוודית: Esbjörn Svensson; ‏16 באפריל 1964 – 14 ביוני 2008) היה פסנתרן ג'אז שוודי והמייסד של הרכב הג'אז שלישיית אסביורן סוונסון, הידוע בכינוי E.S.T.
סוונסון נעשה לאחד מנגני הג'אז המצליחים ביותר באירופה בתחילת המאה ה-21, עד מותו בגיל 44 בתאונת צלילה.
ראשית חייו

סוונסון נחשף למוזיקה קלאסית ולג'אז בשלב מוקדם של חייו דרך אמו, פסנתרנית קלאסית, ואביו, חובב ג'אז. בתחילה הוא גילה עניין בעיקר במוזיקה קלאסית. בשנות העשרה לחייו הוא פיתח עניין במוזיקת רוק והקים מספר להקות גראז' רוק עם חבריו לכיתה. לאחר מכן הוא חזר למוזיקה הקלאסית, ולבסוף עשה את דרכו לכיוון הג'אז. בגיל 16, סוונסון הלך למכללה למוזיקה, שם קיבל לראשונה שיעורי פסנתר. לאחר מכן הוא למד ארבע שנים בבית הספר המלכותי למוזיקה בסטוקהולם.
ב-1990 סוונסון הקים את הרכב הג'אז שלו עם חבר ילדותו מגנוס אוסטרום על כלי ההקשה. ההופעות הראשונות של שניהם על הבמה היו כנגני ליווי בסצנת הג'אז השוודית והדנית במהלך שנת 1980. ב-1993, הבסיסט דן ברגלנד הצטרף לשניים, וכך נוצרה שלישיית אסביורן סוונסון. השלישייה פרסמה את אלבום הבכורה שלה, When Everyone Has Gone, ב-1993, ובשנים שלאחר מכן ביססה את מעמדה בסצנת הג'אז הנורדית. סוונסון היה מועמד לפרס נגן השנה השוודי בתחום הג'אז ב-1995 ו-1996.
ההצלחה הבין לאומית ומותו בטרם עת

פריצת השלישייה לתודעה הבינלאומית הגיעה בשנת 1999 עם פרסום האלבום From Gagarin’s Point Of View, אלבומם הראשון שהופץ מחוץ לסקנדינביה. עם פרסום האלבומים Good Morning Susie Soho בשנת 2000 ו-  Strange Place for Snow בשנת 2002, השלישייה משכה את תשומת הלב של הקהל בארצות הברית. ב-2002, השלישייה ערכה מסע הופעות בן 9 חודשים באירופה, ארצות הברית ויפן. האלבומים הבאים שלהם,  Seven Days of Falling (2003), Viaticum (2005) ו-Tuesday Wonderland (2006), התקבלו היטב על ידי המבקרים והמעריצים והיו מועמדים למספר פרסים בתעשיית המוזיקה, וכן הושמעו במצעדי הג'אז והפופ.
E.S.T היה הרכב הג'אז האירופאי הראשון שהופיע על עמוד השער של מגזין הג'אז האמריקאי "דאון ביט" (מאי 2006). האלבום האחרון שלהם, E.S.T. Live in Hamburg - הקלטה של הופעת סתיו ב-2006 בהמבורג כחלק מסיבוב ההופעות שלאחר פרסום הדיסק Tuesday Wonderland - פורסם בחודש נובמבר 2007. טרם מותו של סוונסון, השלישייה עבדה על רעיון של שילוב מוזיקה אלקטרונית וסאונדים נסיוניים אל תוך ההקשר של שלישיית ג'אז. ההופעה האחרונה של E.S.T התקיימה במוסקבה, באולם צ'ייקובסקי, ב-30 במאי 2008. בנוסף לעבודתו עם E.S.T, סוונסון הקליט אלבומים עם נילס לנדגרן, לינה ניברג וויקטוריה טולסטוי.
ב-14 ביוני 2008, סוונסון נעלם במהלך צלילה באי Ingarö הסמוך לסטוקהולם. בני הלויה שלו, כולל מדריך צלילה ובנו שהיה אז בן 14, מצאו אותו לבסוף שוכב מחוסר הכרה על קרקעית הים. הוא הובהל לבית החולים האוניברסיטאי Karolinska על ידי מסוק כשהוא סובל מפציעות קשות, אך לא ניתן היה להציל אותו. הוא היה בן 44 במותו, נשוי ואב לשני ילדים.
דיסקוגרפיה > כמוביל/שותף

When Everyone Has Gone (1993) Dragon
Winter in Venice (1997) Superstudio GUL
EST plays Monk (1996) Superstudio GUL
From Gagarin's Point of View (1999) Superstudio GUL
Good Morning Susie Soho (2000) Superstudio GUL
Strange Place for Snow (2002) Superstudio GUL
Seven Days of Falling (2003) Superstudio GUL
Viaticum (2005) Spamboolimbo
Tuesday Wonderland (2006) הוקלט ובושל על ידי Åke Linton באולפני Bohus Sound בגטבורג במרץ 2006
Leucocyte (2008), הוקלט על ידי Åke Linton ב-Studios 301 בסידני, אוסטרליה.
301 (2012, הוקלט בינואר 2007 ב-Studio 301), ACT
E.S.T. Live '95 (1995) ACT Music + Vision
Live in Stockholm (2003) DVD
Live in Hamburg (2007, הוקלט ב-22 בנובמבר 2006)
Somewhere Else Before (2001)
Retrospective - The Very Best of E.S.T. (2009)
Solo Flights (1997)
דיסקוגרפיה > כנגן ליווי

עם לאסה לינדגרן
To My Friends (Dragon, 1992)
עם לינה ניברג
Close (Prophone Records, 1993)
עם נילס לנדגרן
Swedish Folk Modern (ACT Music, 1998)
Layers of Light (ACT Music, 2004)
אקטרינה יוסיפובה

| --- | --- |

 לידה:  4 ביוני 1941 קיוסטנדיל, בולגריה 
 פטירה:  13 באוגוסט 2022 (בגיל 81) 
 מדינה:  בולגריה 
 מקום לימודים:  אוניברסיטת סופיה 
 שפות היצירה:  בולגרית 
 פרסים והוקרה:  פרס איוואן ניקולוב (1999, 2010)  Hristo Danov Award (2004)  מסדר קירילוס ומתודיוס (1982)  בפסקה זו רשומה אחת נוספת שטרם תורגמה 
 
אקטרינה פטרובה יוסיפובה (בבולגרית: Екатерина Петрова Йосифова;‏ 4 ביוני 1941 – 13 באוגוסט 2022) הייתה מחנכת, עיתונאית ומשוררת בולגרייה.
ביוגרפיה

יוסיפובה נולדה ב-4 ביוני 1941 בקיוסטנדיל ולמדה רוסית באוניברסיטת סופיה. עבדה כמורה בתיכון בקיוסטנדיל, ולאחר מכן כעורכת בעיתון. בשנת 1969 פרסמה ספר שירה בשם "מסע חטוף" ("Късо пътуване"), ובשנת 1972 ספר נוסף בשם "הרוח באה בלילה" ("Нощем иде вятър"). בין השנים 1972 ל-1981 עבדה כדרמטורגית בתיאטרון הדרמטי של קיוסטנדיל. בין השנים 1981 ל-1990 שימשה יוסיפובה עורכת ראשית של כתב העת הספרותי סטרומה (Струма).
יצירתה טרם תורגמה לעברית.
היא זכתה בפרס על שם המשורר הבולגרי איוואן ניקולוב.
נפטרה ב-13 באוגוסט 2022.
ספרי שירה

1969 – מסע קצר (Късо пътуване)
1972 – הרוח באה בלילה (Нощем иде вятър)
1978 – מסירות (Посвещение)
1983 – בית בשטח (Къща в полето)
1987 – שמות (Имена)
1993 – חשדות (Подозрения)
1994 – התנהגות חסרת תועלת (Ненужно поведение)
1998 – קומץ שירים (Малко стихотворения)
2001 – אין כל חדש: 100 שירים (Нищо ново (100 стихотворения))
2004 – מעלה ומטה (Нагоре надолу)
2006 – ידיים (Ръце)
2010 – הנחש הזה (Тази змия)
2014 – ספרון דק (Тънка книжка)
הערות שוליים

1 2  Miller, Jane Eldridge (2001). Who's who in Contemporary Women's Writing. pp. 354–55. ISBN 0415159806.
1 2  "Meet a Bulgarian Poet: Ekaterina Yosifova". Accents Publishing.
| --- | --- |
בקרת זהויות :  BnF: cb14472109q (data)  GND: 1024990915  ISNI: 0000 0003 8294 6352  LCCN: n94027172  NKC: js2006358474  SUDOC: 069721300  VIAF: 266514761   WorldCat (עם VIAF): 266514761 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אקטרינה יוסיפובה".
ארט פפר

| --- | --- |

 לידה:  1 בספטמבר 1925 גרדנה, קליפורניה, ארצות הברית
 פטירה:  15 ביוני 1982 (בגיל 56) לוס אנג'לס, קליפורניה, ארצות הברית
 שם לידה:  ארתור אדוארד פפר ג'וניור
 מקום קבורה:  בית הקברות הוליווד פוראבר 
 מוקד פעילות:  ארצות הברית 
 תקופת הפעילות:  1946–1982 (כ־36 שנים)
 מקום לימודים:  תיכון סן פדרו 
 עיסוק:  מוזיקאי
 סוגה:  ג'אז, קול ג'אז
 שפה מועדפת:  אנגלית 
 כלי נגינה:  סקסופון
 חברת תקליטים:  סבוי רקורדס, Contemporary Records, פנטזי רקורדס 
 שיתופי פעולה בולטים:  סטן קנטון, צ'ט בייקר, באדי ריץ', ג'וני גריפין, זוט סימס, פילי ג'ו ג'ונס, פול צ'יימברס, רד גרלנד, אלווין ג'ונס
 פרופיל ב-IMDb
 
ארתור אדוארד פפר ג'וניור (באנגלית: Arthur Edward Pepper Jr.;‏ 1 בספטמבר 1925 – 15 ביוני 1982) היה סקסופוניסט אלט אמריקאי ודמות מרכזית בג'אז של החוף המערבי.
פפר התפרסם בתקופתו בביג בנד של סטן קנטון והיה ידוע בהופעותיו הטעונות רגשית ובשינוי סגנון הנגינה שלו במהלך הקריירה.
ראשית חייו

ארט פפר נולד בגרדנה שבקליפורניה, ב-1 בספטמבר 1925. אמו הייתה בת 14 שברחה מהבית ואביו מלח בצי הסוחר. שניהם היו אלכוהוליסטים עם נטייה לאלימות וארט הצעיר עבר לגור עם סבתו מצד אביו. עוד בגיל צעיר פפר הפגין כישרון מוזיקלי וקיבל שיעורי נגינה. הוא החל לנגן בקלרינט בגיל תשע, עבר לסקסופון אלט בגיל 13 והחל לנגן במועדון לילה בלוס אנג'לס.
קריירה

בגיל 17 החל פפר לנגן באופן מקצועי עם בני קרטר, אחר כך הצטרף לתזמורתו של סטן קנטון התזמורת והופיע אתה עד גיוסו ב-1943. אחרי מלחמת העולם השנייה חזר פפר ללוס אנג'לס והצטרף שוב לתזמורתו של קנטון. בשנות ה-50 זכה פפר להכרה כאחד מהאלטו סקסופוניסטים המובילים בג'אז ואף סיים שני רק לצ'ארלי פארקר במשאל הקוראים של המגזין דאון ביט ב-1952. יחד עם צ'ט בייקר, ג'רי מאליגן ושלי מאן, פפר מקושר לעיתים קרובות (אולי יותר עקב מוקד פעילותו מאשר סגנון נגינתו) עם הקול ג'אז של החוף המערבי, בניגוד לג'אז "החם" יותר של החוף המזרחי שנוגן על ידי צ'ארלי פארקר, דיזי גילספי ומיילס דייוויס. הקריירה של פפר נקטעה פעמים רבות עקב מאסרים שנבעו מהתמכרותו להרואין, אך הוא הצליח לחזור להקליט ולהופיע ולמרות בעיותיו הרבות שמר על רמה מוזיקלית גבוהה עד מותו ב-1982.
הערות שוליים

↑  "Art Pepper - Concord Music Group". Concord Music Group (באנגלית אמריקאית). נבדק ב-2017-10-21.
| --- | --- |
בקרת זהויות :  BIBSYS: 1014997  BNE: XX1473394  BnF: cb119190754 (data)  CiNii: DA09262094  GND: 119249995  ICCU: LO1V173321  ISNI: 0000 0000 8387 191X  LCCN: n79050026  MusicBrainz: 266b9126-4a40-4b9b-b21e-422d72e64254  NDL: 00452482  NKC: xx0034693  NLA: 35918841  NTA: 073094579  RERO: 02-A003681215  SELIBR: 218020  SNAC: w6db9rqx  SUDOC: 027064182  Trove: 1145542  VIAF: 61550629   WorldCat (עם VIAF): 61550629
אשליה שמיעתית

אשליה שמיעתית היא אשליה שמטעה את חוש השמיעה. בדומה לאשליה אופטית המאזין שומע צליל שאינו נובע מגירוי, כלומר שאינו קיים.
האשליה נובעת מכך שאוזן האדם והמוח מפרשים יחד את הצליל באופן שונה מהמקור.
באשליות שמיעתיות עושים שימוש גם יוצרי מוזיקה מוכרים, כגון בטהובן, ברג, ארנסט קרנק, ליגאטי והונגר.
דוגמאות

"אפקט מקגורק" - כאשר נראה אדם מבטא הברה (בתנועות שפתיים) אך מושמעת הברה אחרת, המוח מפרש את הצליל הנשמע כהברה שלישית. זאת היות שהמוח משתמש לצורך תפיסה גם בראייה וגם בשמיעה.
"תדרים בינאורלים" (Binaural Beats) - כאשר מושמע לכל אוזן (בסטראו) תדר שונה, התדר הנשמע בפועל הוא הפרש התדרים. ברפואה האלטרנטיבית מוכרים תדרים אלו כמסוגלים להשרות רגיעה, ולעורר מודעות והגעה למצב מדיטיבי.
"שפרד טון" (shepards-Risset toner) - נשמע כי קיימת עלייה/ירידה רציפה באוקטבה על אף שאין זה כך.
"סולם דויטש"
"צליל רציף" - נגרם כתוצאה מהאזנה רצופה לרעש בעוצמה רבה למשך זמן ממושך. גם לאחר שהרעש נפסק הצליל ממשיך "להישמע" למשך זמן נוסף עד 6 שניות.
"צליל לא רציף" - כאשר אדם שומע צליל רציף ובמקביל נשמעת הפרעה, המוח מסיק כי הצליל נקטע לשני חלקים לפני ואחרי ההפרעה. כלומר, שלא היה רציף.
"אשליית דיבור לשיר" - כאשר ביטוי מדובר חוזר על עצמו מספר פעמים, מבלי לשנות אותו בשום צורה, ומבלי לספק שום הקשר, הוא נהפך באופן תפיסתי מדיבור לשיר.
"יאני או לורל" - מילה מדוברת שנשמעת בשתי צורות שונות מאד על ידי שני חלקים מהאוכלוסייה.
ראו גם

מערכת השמיעה
אפקט דופלר
טנטון
תולעת אוזניים
הערות שוליים

↑  [citation needed] Massaro, Dominic W., ed. (2007). "What Are Musical Paradox and Illusion?" (PDF). American Journal of Psychology. University of California, Santa Cruz. 120 (1): 124, 132. נבדק ב-15 בנובמבר 2013. {{cite journal}}:  (עזרה)
↑  היסטוריה תדרים בינאורלים, באתר "מרכז גלים" - המרכז הישראלי לטיפול בציפה וניורופידבק
ערך זה הוא קצרמרבנושא רפואה ובנושא פסיכולוגיה. אתם מוזמנים לתרום לוויקיפדיה ו.
ארה איסטרפי

| --- | --- |

 לידה:  4 ביולי 1994 (בת 30) פרישטינה, קוסובו
 שם לידה:  Era Istrefi 
 שם במה:  Era 
 מוקד פעילות:  קוסובו, אלבניה 
 תקופת הפעילות:  מ-2013
 עיסוק:  זמרת
 סוגה:  פופ, רגאיי, טראפ
 חברת תקליטים:  Nesër, סוני, אולטרה מיוזיק
 פרופיל ב-IMDb
 
ארה איסטרפי (באלבנית: Era Istrefi; נולדה ב-4 ביולי 1994), הידועה גם בשם ארה (ERA) בלבד, היא זמרת פופ אלבנית מקוסובו.
ביוגרפיה

ארה נולדה בפרישטינה לסוזאנה טהירסילאי (Suzana Tahirsylaj), זמרת אלבנית מפורסמת בשנות ה-80 וה-90, ונזיר איסטרפי (Nezir Istrefi), עיתונאי. לארה שתי אחיות גדולות ואח צעיר. לאחר מותו של אביה בשנת 2004, הפסיקה אמה לשיר, וזמן קצר לאחר מכן הפכה אחותה הגדולה של ארה, נורה איסטרפי (Nora Istrefi), לאחת הזמרות הידועות ביותר במרחב דוברי השפה האלבנית.
ארה עשתה את הבכורה הטלוויזיונית שלה בשנת 2013, עם השיר "Mani për money" ("שגעון לכסף"), שיר רגאיי-פופ, שהיה חדש לתעשיית המוזיקה בשפה האלבנית. השיר קיבל בעיקר ביקורת חיובית מהקהל והפך מיד ללהיט. כעבור מספר חודשים, הוציאה את השיר "?A Po Don" ("אתה רוצה?"), שלווה בווידאוקליפ פרובוקטיבי וקיבל ביקורת מעורבת עד שלילית. הסינגל השלישי, "E Dehun" (שתויה) (אנ'), בהשראת שירה בעל אותו השם של הזמרת נג'מייה פגרושה, שגם כולל דגימות ממנו, גם הוא הפך להצלחה, והבטיח את זכייתה בשנת 2014 בשלושת פרסי ה-"Videofest" (פרסי המוזיקה האלבנית), כולל "פרס האמן החדש הטוב ביותר" על יצירתה בשנת 2013. עם זאת, הווידאוקליפ ספג ביקורת קשה על ידי התקשורת הסרבית והכנסייה האורתודוקסית הסרבית, בשל הסצנה בכנסייה האורתודוקסית בפרישטינה, שבה הופיעה ארה לבושה בחולצה שקופה.
בדצמבר 2014 הוציאה את הסינגל "13", בלדת-פופ שהופקה בארצות הברית. הקליפ זכה לכמעט 200,000 צפיות בתוך 24 שעות.
בשנת 2015 זכתה ארה להצלחה עם שירה "Njo si ti" ("מישהו כמוך"), עם למעלה ממיליון צפיות ב-YouTube במהלך שבוע בלבד. הדואט הראשון שלה, "Shumë pis" ("מאד מלוכלכת"), בשיתוף הראפר המפורסם בקוסובו, לדרי וולה (Ledri Vula), הפך ללהיט קיץ.
בדצמבר 2015 הוציאה את הסינגל "Bonbon" ("זה בסדר, זה בסדר") עם קליפ שצולם בקוסובו. כחודש לאחר מכן, בינואר 2016, הפך הקליפ לוויראלי ברשתות החברתיות ואיסטרפי זכתה לפרסום בינלאומי. הקליפ השיג מעל 500 מיליון צפיות ב-YouTube וגרר השוואות לסיה וריהאנה. בעקבות הצלחת הסינגל, היא הוחתמה בפברואר 2016 בחברות האמריקניות סוני מיוזיק אנטרטיינמנט ואולטרה מיוזיק (Ultra Music).
שיריה של ארה איסטרפי נכתבו ברובם בניב האלבני גג (Gheg) (אנ').